ভাঙছে মহাদেশ, তৈরি হচ্ছে নতুন মহাসাগর

ওয়েব ডেস্ক: পৃথিবীর ভৌগোলিক মানচিত্র পরিবর্তনশীল। কিন্তু যে হারে সেই পরিবর্তন হয়ে চলেছে তা অবিশ্বাস্য। একে অপরের থেকে দূরে সরে যাচ্ছে টেকটনিক প্লেটগুলি। ইস্ট আফ্রিকান রিফট সিস্টেম একটি বিশাল ফাটল যা মোজাম্বিক থেকে লোহিত সাগর পর্যন্ত বিস্তৃত। সেই জায়গায় পৃথিবীর অন্দরে হতে চলেছে ভৌগোলিক আলোড়ন। ফলে তৈরি হবে নয়া মহাসাগর।

ভূবিজ্ঞানীদের মতে, এই ফাটল প্রতি বছর ০.৮ সেন্টিমিটার করে বৃদ্ধি পাচ্ছে। প্রায় ১০ লক্ষ বছর লাগবে নয়া মহাদেশ সৃষ্টি হতে। এমনকি তার আগেই একটি মহাসাগরের রুপ নিতে পারে এই নয়া মহাসাগর।

আরও পড়ুন: ফের নাটক দক্ষিণ কোরিয়ায়, প্রেসিডেন্ট পাকড়াও অভিযান ব্যর্থ পুলিশের

জানা গিয়েছে, ঠিক মাঝ বরাবর ভাগ হয়ে যাবে আফ্রিকা মহাদেশ। বদলে যাবে আয়তন। আফ্রিকার পূর্বদিকের একাংশ মিলবে ভারতের পশ্চিমের অংশের সঙ্গে। জাম্বিয়া বা উগান্ডার মতো চারিদিক স্থল দিয়ে ঘেরা দেশগুলি পাবে নতুন সমুদ্রসীমা। যা আন্তর্জাতিক বাণিজ্য ও অরথনীতিতে এক নতুন দিগন্ত খুলে দেবে।

নতুন এই মহাসাগরে বৃদ্ধি পাবে নয়া জলজ প্রাণ। তৈরি হবে নতুন বাস্তুতন্ত্র। কিন্তু এত বড় পরিবর্তন কি পরিবেশের উপর নতুন কোনও প্রভাব ফেলবে? বলবে সময়।